Wees ’n Kersvader vir ’n kind hierdie feesseisoen(Foto: Kira auf der Heide/Unsplash) Kersfees is om die draai en jy het die geleentheid om ŉ kinderhart gelukkig te maak deur ŉ spesiale Kersgeskenkpakkie aan ŉ pleegkind of kind in ŉ versorgingshuis te gee. “Ons besef dat Covid-19 ’n blywende uitwerking op ons kinders gaan hê. Kersfees 2020 gaan beslis ook baie anders wees as vorige jare en daarom is dit belangrik dat elke kind vanjaar soveel te meer spesiaal en geliefd sal voel op Kersdag. Ons kan nie toelaat dat Covid-19 ook ons kinders se Kersfees en Kersvreugde wegneem nie,” sê Dinah Bronkhorst, uitvoerende hoof van Care Protect Invest South Africa (CPI SA), ŉ maatskappy wat maatskaplike dienste verskaf. CPI SA wil graag vir 295 kinders elkeen ŉ spesiale Kersgeskenkie gee en vra die publiek om hul harte oop te maak deur by die Wees-Kersvader-vir-’n-Kind-veldtog betrokke te raak. Jy kan moeiteloos ŉ verskil maak aan die lewens van kinders wat dit die nodigste het: Kontak die volgende persone om die nodige reëlings te tref: Voltooi die vorm op CPI SA webtuiste om ŉ kind te kies aan wie jy ŉ geskenk wil gee. Spertyd om geskenkpakkies af te lewer is Donderdag 10 Desember 2020. Die publiek kan dan ŉ foto van hul toegedraaide geskenkpakkie op sosiale media plaas en hul vriende en volgelinge uitdaag om dieselfde te doen en sodoende CPI SA se Wees-Kersvader-vir-’n-Kind–veldtog ondersteun deur gebruik te maak van die hutsmerke: #WeesKersvaderVirNKind #BeSantaToSomeone.